આર્થિક રીતે પછાત અને ઓછી આવક ધરાવનાર વર્ગને ઘર પૂરાં પાડવાની આ યોજના માટેનો નિર્ણય રાજ્ય સરકારની ૨૦૦૭માં જાહેર થયેલી હાઉસિંગ પૉલિસી હેઠળ લેવામાં આવ્યો છે. જોકે એ માટે MRTP ઍક્ટમાં સુધારા કરવા જરૂરી હતા અને એ કરાવવા માટે અર્બન ડેવલપમેન્ટ ડિપાર્ટમેન્ટનો હવાલો સંભાળતા મુખ્ય પ્રધાન પૃથ્વીરાજ ચવાણે એક વર્ષનો સમય લીધો હતો. જોકે એ કરતી વખતે અશોક ચવાણ જ્યારે મુખ્ય પ્રધાન હતા ત્યારે રાજ્ય સરકાર અને મહારાષ્ટ્ર ચેમ્બર ઑફ હાઉસિંગ ઇન્ડસ્ટ્રી (MCHI) વચ્ચે થયેલા જૉઇન્ટ વેન્ચરના કરાર હેઠળ મુંબઈ અને એની આસપાસ પાંચ લાખ અફૉર્ડેબલ ફ્લૅટ બાંધવાની જોગવાઈ હતી એની મુખ્ય પ્રધાન ચવાણે અવગણના કરી હતી. અશોક ચવાણની હાજરીમાં ૨૦૧૦ની ૧ જૂને એ કરાર થયા હતા, પણ ત્યાર બાદ ભાગ્યે જ એના પર કોઈ કામ થયું છે. જોકે ૮ નવેમ્બરે ડેપ્યુટી ડિરેક્ટર ઑફ પ્લાનિંગે આપેલા રર્પિોટ બાદ અત્યારનું નોટિફિકેશન બહાર પાડવામાં આવ્યું છે.